OzLabs/hebrew-wiki-articles huggingface dataset:
סירנו ברט

סירנו אלמר ברט (באנגלית: Sereno Elmer Brett; 31 באוקטובר 1891 – 9 בספטמבר 1952) היה קצין בצבא ארצות הברית בדרגת בריגדיר גנרל ששירת במלחמת העולם הראשונה ומילא תפקיד חשוב, גם אם פחות ידוע, בפיתוח לוחמת השריון של צבא ארצות הברית.

==ביוגרפיה==
סירנו אלמר ברט נולד ב-31 באוקטובר 1891 בפורטלנד שבאורגון להוריו ג'יימס ברט וקלרה מרי דה לייל הרווי. הוא למד באוניברסיטת המדינה של אורגון וסיים תואר ראשון בפקולטה לחקלאות בשנת 1916. לאחר סיום לימודיו התגייס ברט לצבא, וב-28 בנובמבר 1916, לאחר הכשרתו, הוא מונה ללוטננט משנה במשמר הלאומי של אורגון. 

באותה השנה נשלח ברט להשתתף במשלחת פנצ'ו וייה, מבצע של צבא ארצות הברית שנועד לדכא את כוחותיו של פנצ'ו וייה במהלך המהפכה המקסיקנית. במבצע השתתף גם ג'ורג' פטון שהיה אז לוטננט. במהלך מלחמת העולם הראשונה נשלח ברט לאירופה יחד עם גייסות הטנקים של חיל המשלוח האמריקני וקודם לדרגת קפטן ב-25 ביולי 1917.

ברט, אז מייג'ור, פיקד על גדוד הטנקים ה-326 והוביל את מתקפת הטנקים הראשונה של צבא ארצות הברית במלחמת העולם הראשונה בקרב סן-מייל. על תפקודו בקרב קיבל ברט את צלב השירות המצוין. בפירוט הסיבות להענקת העיטור נכתב: "נשיא ארצות הברית של אמריקה... העניק בעונג את צלב השירות המצוין למייג'ור סירנו אלמר ברט, צבא ארצות הברית, על גבורה יוצאת דופן בקרב בעת שפיקד על גדוד הטנקים ה-326 ליד רישסורט [Richecourt], צרפת, 12 בספטמבר 1918. ביום הראשון של מתקפת סן-מייל מייג'ור ברט הוביל את הגדוד שלו מרישסורט לבואה קארט דה רזרב [Bois Quart De Reserve] לנוכח אש מקלעים וארטילריה חזקה, וקור רוחו ואומץ ליבו שימשו דוגמה לגדוד כולו".

לאחר שפטון נפצע, מילא ברט את מקומו כמפקד חטיבת הטנקים הראשונה של חיל המשלוח במתקפת מז-ארגון. בין ה-26 בספטמבר ל-10 בנובמבר (1918) החטיבה תמכה ב-8 דיוויזיות של הארמייה הראשונה ב-18 תקיפות שונות. על פיקודו על החטיבה במתקפת מז-ארגון קיבל ברט את מדליית השירות המצוין. בפירוט הענקת המדליה נכתב בין היתר: "בהישגיו המקצועיים המבריקים, יכולתו הטכנית ובמנהיגות בלתי רגילה תרם באופן בולט להצלחתה של הארמייה הראשונה".

עיטורים נוספים אותם קיבל במלחמת העולם הראשונה היו כוכב הכסף, לב הארגמן (פעמיים), צלב המלחמה (גרסת 1914-1918) ואות לגיון הכבוד. 

לאחר מלחמת העולם הראשונה, עסק ברט לצד פטון ואייזנהאואר בהפקת לקחים מלוחמת השריון במלחמת העולם הראשונה ובפיתוח לוחמת השריון המודרנית. ב-1919 השתתף יחד עם אייזנהאואר בשיירת הרכבים הטרנסקונטיננטלית המפורסמת. ברט נשאר בצבא בשנים שבין מלחמות העולם. בהמשך שירת בתפקיד ראש המטה של הדיוויזיה המשוריינת הראשונה ולאחר מכן במטה של הדיוויזיה המשוריינת החמישית כשזו התכוננה בשנים 1942–1943 למערכה באירופה. בפברואר 1942 קודם לדרגת בריגדיר גנרל, אך באוקטובר 1943 פרש מסיבות רפואיות. 

סירנו ברט מת ב-9 בספטמבר 1952 בסנטה ברברה שבקליפורניה.

==קישורים חיצוניים==

* [http://www.arlingtoncemetery.net/sebrett.htm "סירנו אלמר ברט"], באתר לא רשמי של בית הקברות הלאומי ארלינגטון .

==הערות שוליים==

קטגוריה:קצינים אמריקאים במלחמת העולם הראשונה
קטגוריה:מקבלי אות לגיון הכבוד
קטגוריה:מעוטרי לב הארגמן
קטגוריה:מעוטרי כוכב הכסף
קטגוריה:מעוטרי צלב השירות המצוין
קטגוריה:מעוטרי צלב המלחמה
קטגוריה:מעוטרי מדליית השירות המצוין (צבא ארצות הברית)
קטגוריה:בוגרי אוניברסיטת המדינה של אורגון
קטגוריה:אמריקאים שנולדו ב-1891
קטגוריה:אמריקאים שנפטרו ב-1952
ארמיית האוויר ה-17 (ברית המועצות)

ארמיית האוויר ה-17 הייתה ארמיית אוויר של חיל האוויר הסובייטי בזמן מלחמת העולם השנייה, היא הוקמה באוקטובר 1942, ונועדה לספק סיוע אווירי לכוחות החזית הדרום-מערבית. זמן קצר לאחר הקמתה היא השתתפה בקרב על סטלינגרד. בשלבים המאוחרים יותר של המלחמה היא השתתפה במתקפות הסובייטיות באוקראינה, רומניה, בולגריה, יוגוסלביה, הונגריה ואוסטריה. 

בסך הכל ביצעו מטוסי הארמייה כ-200,000 גיחות במהלך המלחמה.

לאחר סיום הלחימה היא הוצבה בשטח אוקראינה הסובייטית. עם התפרקות ברית המועצות יחידות הארמייה שולבו בחיל האוויר האוקראיני.
==קישורים חיצוניים==
* [http://samsv.narod.ru/Arm/av17/arm.html ארמייה האוויר ה-17] באתר samsv 

אוויר
אוויר
פוג אלן

פורסט קלייר "פוג" אלן (באנגלית: Forrest Clare "Phog" Allen; 18 בנובמבר 1885 - 16 בספטמבר 1974) היה כדורסלן ושחקן בייסבול אמריקאי, ומאמן כדורסל, פוטבול ובייסבול. 

אלן, שנחשב ל"אבי מאמני הכדורסל", היה אחד מהאחראיים לכך שהכדורסל הפך לענף אולימפי באולימפיאדת ברלין (1936), ואף הוביל את נבחרת ארצות הברית בכדורסל למדליית זהב אולימפית במשחקי אולימפיאדת הלסינקי (1952). 

אלן שיחק כדורסל באוניברסיטת קנזס בין מ-1905 ועד 1909. בשנתיים הראשונות אימן את הקבוצה ג'יימס נייסמית', אולם בשנת 1907 מונה אלן כמאמן הקבוצה על אף שעוד שיחק בה. הוא המשיך ואימן בליגת ה-NCAA במשך כ-50 שנה, זכה כמאמנה של קבוצת הכדורסל של אוניברסיטת קנזס באליפות טורניר אליפות המכללות בכדורסל בשנת 1952, וב-24 אליפויות של חטיבת הביג 12. הוא פרש שבאמתחתו 771 ניצחונות מול 233 הפסדים, מספר הניצחונות הרב ביותר למאמן באותם הימים, שיא שהחזיק מעמד עד שאדולף ראפ, ששיחק תחתיו בקנזס, עקף אותו בשנת 1966. 

במקביל לאימון הקבוצה, למד אלן רפואה. הוא התמחה ברפואת שרירים ועצמות, ונודע כמומחה לטיפול בפציעות ספורט. בשנת 1955 קראה אוניברסיטת קנזס לאולמה הבייתי על שמו, ובשנת 1959 הוא נבחר להיכל התהילה של הכדורסל כמאמן.

==קישורים חיצוניים==

* 
* 

==הערות שוליים==

קטגוריה:כדורסלנים אמריקאים
קטגוריה:שחקני בייסבול אמריקאים
קטגוריה:מאמני כדורסל אמריקאים
קטגוריה:מאמני בייסבול
קטגוריה:מאמני פוטבול
קטגוריה:היכל התהילה של הכדורסל: מאמנים
קטגוריה:כדורסלני אוניברסיטת קנזס
קטגוריה:ספורטאים רב תחומיים
קטגוריה:חברי היכל התהילה של כדורסל המכללות
קטגוריה:מיזורי: כדורסלנים
קטגוריה:אמריקאים שנולדו ב-1885
קטגוריה:אמריקאים שנפטרו ב-1974
טאונסוויל

טאונסוויל (באנגלית: Townsville) היא עיר על החוף הצפון מזרחי של קווינסלנד, אוסטרליה. בהיותה בסמוך לחלק המרכזי של שונית המחסום הגדולה, היא נמצאת באזור היבש יותר של קווינסלנד. אוכלוסיית העיר מונה בשנת 2012 196,219 נפש. היא נחשבת לבירה הלא רשמית של צפון קווינסלנד ומשכנת בתוכה כמות משמעותית של מוסדות ממשלה, קהילה ועסקים בחלק הצפוני של המדינה.
בטאונסוויל נמצאות לא מעט אטרקציות תיירותיות הכוללות רצועת חוף טרופית, פארק על גדות נהר רוס, אקווריום המציג חלק ניכר מעולם החי והצומח של שונית המחסום הגדולה, המוזיאון של קווינסלנד הטרופית, פארק ספורטיבי ופארק נופש שנמצא על אי המגנט (Magnetic Island).
==היסטוריה==
התושבים המקוריים של האזור הם האבוריג'ינים שעד היום מתנהל דיון בבית המשפט הפדרלי של אוסטרליה לגבי תביעתם לבעלות על השטח. 
ג'יימס קוק הגיע לאזור לראשונה ב-1770, אך לא נחת שם כלל. קוק קרא למקום כף קליבלנד, מפרץ קליבלנד ואי המגנט. ב-1819 קפטין פיליפ פרקר קינג והבוטנאי אלן קניגהאם היו האירופאים הראשונים לנחות במקום. ב-1846 ג'יימס מוריל שספינתו נטרפה על חופי המקום, חי שם 17 שנים בקרב הילידים עד שנמצא על ידי לבנים מבריסביין ופונה משם.
ההצפות העונתיות של נהר בורדקין חייבו את הקמתו של נמל ים מצפון לנהר לשימוש תעשיית הבקר המתהווה. משלחת מסודרת ראשונה הגיעה למקום באפריל 1864 ובנובמבר אותה שנה ביקר במקום רוברט טאונס (Robert Towns), איש עסקים שמימן את הקמת המקום ועל שמו נקראה העיר. העיר הוכרזה בפברואר 1866 והתפתחה במהירות להיות נמל ומרכז שירותים באזור. תעשיית הסוכר גרמה לעיר לשגשג עוד יותר. ב-1882 מנתה אוכלוסיית העיר 4,000 איש וגדלה ל-13,000 ב-1891. ב-1896 פתחה יפן את הקונסוליה הראשונה שלה באוסטרליה בטאונסוויל כדי לתת שירות ל-4,000 פועלים יפנים שעבדו שם בתעשיית הסוכר, בגידול צבי ים ומלפפוני ים למאכל ובתעשיית הפנינים. עם עלייתה של מדיניות אוסטרליה הלבנה שהעדיפה באותה תקופה מהגרים מארצות אירופה, פחת מספר הפועלים היפנים והקונסוליה נסגרה ב-1908.

במהלך מלחמת העולם השנייה אירחה העיר 50,000 חיילים ואנשי צוות אוויר אמריקנים ואוסטרלים והייתה בסיס חשוב לקרבות בדרום מערב האוקיינוס השקט. הכוחות האמריקנים התמקמו בשבעה בסיסים מסביב לעיר. ביולי 1942 נערכו שלוש פשיטות אוויריות יפניות על טאונסוויל שבה שכן אז בסיס חיל האוויר החשוב ביותר באוסטרליה. כמה פצצות כבדות הוטלו על הנמל ועל שדה התעופה ואת המכתשים שיצרו ניתן לראות עד היום. לא היו אבדות בנפש והנזקים היו מזעריים.

בערב חג המולד 1971 הכתה סופת ציקלון את העיר ואת אי המגנט וגרמה לנזקים נרחבים. שני בתי מלון נהרסו. בפברואר 2019 סבלה העיר משיטפון כתוצאה מגשמי מונסון בעצמה העולה על פי 20 מהממוצע השנתי.

==ערים תאומות==
לטאונסוויל יש ברית ערים תאומות עם הערים:
* 
* 
* 
* 
* 
* 

== קישורים חיצוניים == 

* 
* 

==הערות שוליים==

קטגוריה:קווינסלנד: ערים
קטגוריה:אוסטרליה: ערי חוף
קטגוריה:יישובים שהוקמו ב-1866
האנציקלופדיה המקוונת לסדרות של מספרים שלמים

[[סמליל האתר]]
האנציקלופדיה המקוונת לסדרות של מספרים שלמים (באנגלית: On-Line Encyclopedia of Integer Sequences, בראשי תיבות: OEIS) היא מאגר נתונים מקוון, המכיל סדרות של מספרים שלמים. האתר נוצר ומתוחזק על ידי ניל סלואן. באתר למעלה מ-220,000 סדרות.

כל סדרה ניתנת להצגה בכמה צורות וביניהן: רשימה, גרף, מעקב היסטורי, וישנה אף אפשרות 'לשמוע את הסדרה', על ידי המרת המספרים לצלילים.

לכל סדרה מוצמד "מספר זהות" ויש לה דף מיוחד, בו אפשר למצוא מידע על הסדרה כגון: היסטוריה, הפניה למקורות רלוונטיים, שימושים מתמטיים, נוסחה (אם יש), הערות מתמטיות שנוספו על ידי משתמשי האתר, וכן הלאה. בנוסף, האנציקלופדיה מקטלגת אותן לפי מילים שמורות שונות המיוחדות לה.

האתר כולל מנוע חיפוש המאפשר לחפש סדרה באמצעות ערכים שלה (או של תת-סדרה שלה), וכן באמצעות שמה. הדבר מאפשר למתמטיקאי הנתקל בסדרה במהלך עבודתו לאתר מופעים נוספים שלה.

האתר מפעיל דף להצעות ודיונים בממשק ויקי.

לאתר קדמו ספרים שהוציא סלואן: "A Handbook of Integer Sequences" (1973) שהכיל 2372 סדרות, ו-"The Encyclopedia of Integer Sequences" (1995) שהכיל 5,488 סדרות. לאחר פרסום ספרים אלה מתמטיקאים שלחו לסלואן מעל 16,000 סדרות, שספר צר מלהכילן, ומשום כך הקים סלואן בשנת 1996 אתר אינטרנט שיכיל את הסדרות.

דף השער של האתר מופיע בכ-50 שפות שונות, ובכללן עברית.

== מספרים לא שלמים ==
בנוסף לסדרות של מספרים שלמים, האתר מקטלג סדרות של שברים, ספרות של מספרים טרנסצנדנטים, מספרים מרוכבים וכן הלאה, על ידי המרתן לסדרות של שלמים. סדרות של שברים מיוצגות על ידי זוג סדרות, סדרת המונים וסדרת המכנים.
לדוגמה, סדרת פרי מסדר חמש:
<math>\textstyle {1 \over 5}, {1 \over 4}, {1 \over 3}, {2 \over 5}, {1 \over 2}, {3 \over 5}, {2 \over 3}, {3 \over 4}, {4 \over 5}</math>

מקוטלגת כסדרת מונים: 4, 3, 2, 3, 1, 2, 1, 1, 1 וסדרת מכנים: 5, 4, 3, 5, 2, 5, 3, 4, 5.

מספרים אי-רציונלים חשובים, כגון π = 3.1415926535897... מקוטלגים על פי הספרות בייצוג העשרוני.

==קישורים חיצוניים==

* 

==הערות שוליים==

קטגוריה:סדרות של שלמים
קטגוריה:אנציקלופדיות אינטרנט
קטגוריה:אתרי אינטרנט שהושקו ב-1996
Ubiquity

Ubiquity היא תוכנית ההתקנה ברירת המחדל במערכת ההפעלה אובונטו ונגזרותיה. קיימת בתקליטור אתחול או החסן נייד שנפרס עליהם אימג' של אובונטו. ניתן להריצה מאפשרויות המוצגות בעת העלאת ההתקן, או משולחן העבודה של תקליטור האתחול. התוכנה הוצגה לראשונה באובונטו גרסה 6.06. לפני התחלת פעולתה היא מציעה למשתמש לשנות את שפת הממשק שלה, לשפה מקומית על פי העדפתו. נועדה להיות ידידותית למשתמש.
==תכונות==
Ubiquity מורכבת מאשף הגדרות המאפשר למשתמש להתקין בקלות את אובונטו, ומראה מצגת המכילה מגוון תכונות הקיימות באובונטו במהלך ההתקנה עצמה. באובונטו גרסה 10.10 קבוצת הפיתוח של התוכנה הכניסה שינויים לפישוט הכלי ולהאצת פעולת האשף.

Ubiquity מאפשרת למשתמש לבחור בעדכון אוטומטי תוך כדי ההתקנה. במידה והמשתמש מאשר זאת, התוכנית מורידה את חבילות התוכנה המעודכנות ביותר ממאגרי התוכנה של אובונטו, ומוודאת שהמערכת אכן מעודכנת.

תוכנית ההתקנה מאפשרת למשתמש להגדיר את Ubiquity כך שיוריד גם חבילות בקוד סגור, או תוכנות צד שלישי המוגנות בפטנטים כדוגמת אדובי פלאש, וקודקים של Fluendo’s MP3, אשר המשתמש רוצה בהתקנתם.

לאחר שהמשתמש מסיים להגדיר את המחיצות באמצעות האשף, Ubiquity יכול להתחיל בפירמוט מערכת הקבצים ולהעתיק את קובצי המערכת המותקנת, ובתוך כך הוא נדרש לספק פרטים נוספים, כדוגמת שם משתמש, סיסמה, מיקום, וכדומה, דבר המפחית מזמן ההתקנה. בסקירה של ריאן פול מ-Ars Technica על אובונטו 10.10 הוא אמר "במהלך בדיקתי יכולתי להתקין מערכת במלואה תוך 15 דקות". Ubiquity מספקת גם מפה אינטראקטיבית המאפשרת למשתמש לבחור את אזור הזמן.

בתחתית חלון תוכנית ההתקנה מופיע באר המציג את התקדמות ההתקנה. בסיום שלב הגדרות המשתמש מופיעה מצגת עד לסיום ההתקנה, הכוללת סיכומים קצרים וצילומי מסך אודות יישומי אובונטו. לא כל היישומים המוצגים מותקנים בהתקנה בסיסית של אובונטו אך כולם ניתנים להורדה ממרכז התוכנה של אובונטו. מטרת המצגת היא להפוך את המשתמש למודע יותר אודות היישומים והפלטפורמות הזמינות באובונטו. 

עד גרסה 12.04 הייתה קיימת באשף אפשרות המסייעת להגירה ממערכות הפעלה אחרות (Windows, OS X, והפצות לינוקס אחרות), בכך שהיא מיבאת חשבונות משתמשים של מערכת ההפעלה, חשבונות דואר אלקטרוני, סימניות מאינטרנט אקספלורר ופירפוקס, כמו גם תמונות של המשתמש, רקעים, מוזיקה, ומסמכים. בכינוס המפתחים של אובונטו אודות גרסה 12.10 הוסכם להסיר את התכונה בשל ריבוי באגים בה.
==הסבה לנגזרות אובונטו אחרות== 
Ubiquity מאפשרת לנגזרות אובונטו אחרות לשנות חלקים בתוכנה כדוגמת המצגת ומיתוג המערכת. חלק מהנגזרות וההפצות שעברו היסב הן:
*קובונטו
*זובונטו
*לובונטו
*לינוקס מינט
*Elementary OS

==ראו גם==
*Wubi
==קישורים חיצוניים==

* 

==הערות שוליים==

קטגוריה:אובונטו לינוקס
Spooling

Spooling הוא ראשי תיבות של simultaneous peripheral operations on-line. תפקידו הוא אחסון ביניים של מידע המיועד ליחידה היקפית המחוברת למחשב. המידע מאוחסן בפורמט המתאים לאותה יחידה חיצונית ובדרך כלל מועבר אליה בטווח זמן של דקות עד ימים.

השימוש הנפוץ ביותר ב-SPOOL הוא לצורך הדפסה על מדפסת. העבודות המחכות להדפסה נמצאות ב-SPOOL. כאשר מדפסת פנויה ומעוניינים להדפיס את העבודות — ניתן להדפיסן. מנגנון הניהול של עבודות המאוחסנות ב-SPOOL כולל ניהול עדיפויות ואפשרויות לניתוב עבודות הדפסה למדפסות שונות באתרים שונים.

==Spooling להדפסה==
מערכת Spooling מאפשרת הדפסה על מדפסות שונות או מדפסות וירטואליות, למשל: קובץ PDF. ניתן לשלוח את ההדפסה גם כפלט ליחידות קצה אחרות המוגדרות כמדפסות, על אף שאינן מדפסות, למשל למסוף מחשב או למחשב אישי. 
שמירת נתוני ההדפסה ב-Spool מאפשרת גמישות בהדפסה, בהיבטים הבאים:
* מועד ההדפסה
* יעד ההדפסה - שינוי המדפסת אליה תישלח ההדפסה, הוספת מדפסות נוספות בהן יודפסו העתקים, שינוי מספר ההעתקים המודפסים על מדפסת וכיוצא בזה.
* ביטול ההדפסה לפני הדפסתה
המאפיינים העיקריים המתארים קובץ פלט ב-Spool הם: תיאור היחידה אליה הוא יישלח, קובץ Spooled (תוכן ההדפסה בצירוף תווי בקרת הדפסה), Writer (תוכנית המטפלת בביצוע ההדפסה), Application program (תוכנית ליצירת הקובץ ב-Spool) ו-Device file (תיאור מבנה הפלט).

== ראו גם ==
* Job Entry SubSystem
* תור (מבנה נתונים)

==קישורים חיצוניים==
<div style="direction: ltr;">
* [http://publib.boulder.ibm.com/infocenter/iseries/v5r3/index.jsp?topic=%2Frzata%2Frzataoutputsp.htm Output Spooling], IBM
</div>

== הערות שוליים ==

קטגוריה:מערכות הפעלה
חמד בן מוחמד א-שרקי

השייח' חמד בן מוחמד א-שרקי (בערבית: حمد بن محمد الشرقي, בתעתיק מדויק: חמד בן מחמד אלשרקי; נולד ב-25 במאי 1948) הוא שליט אמירות פוג'יירה, אחת משבע אמירויות המרכיבות את איחוד האמירויות הערביות.

==ביוגרפיה==
חמד בן מוחמד א-שרקי נולד ב-25 במאי 1948. בשנים 1969–1970 למד באנגליה ולאחר מכן המשיך לימודים בבית ספר צבאי בבריטניה. בשנת 1971, עם קבלת עצמאות איחוד האמירויות מידי בריטניה, חזר א-שרקי לפוג'יירה. בשנים 1971–1974 שימש א-שרקי כשר החקלאות והדיג של איחוד האמירויות. בשנת 1974 נפטר אביו מוחמד בן חמד בן עבדאללה א-שרקי והוא ירש אותו כשליט פוג'יירה. בתפקיד זה משמש א-שרקי עד היום. כשליט פוג'יירה, א-שרקי מכהן גם במועצה הפדרלית העליונה של איחוד האמירויות, שבה יושב נציג מכל אמירות באיחוד.

א-שרקי מתפרנס מעסקיו הפרטיים, אך בפועל אין הבחנה כמעט בין רכושו הפרטי לבין הרכוש הציבורי של האמירות. מבחינת חקיקה, לא-שרקי סמכות מוחלטת לבטל ולחוקק חוקים, אך נהוג כי איננו מערער על החלטות רשויות המדינה שמורכבות ממשפחות הנכבדים של האמירות.

א-שרקי נשוי לפאטמה בנת ת'אני אאל מכתום, המשפחה השלטת באמירות דובאי. לזוג שישה ילדים. בנו השני, מוחמד בן חמד בן מוחמד א-שרקי, הוא יורש העצר של האמירות.

==הערות שוליים==

קטגוריה:פוליטיקאים אמירתים
קטגוריה:פוג'יירה: אישים
קטגוריה:ילידי 1949
קטגוריה:אמירתים שנולדו במאה ה-20
הקדמת ימין לשמאל

הקדמת ימין לשמאל היא מידת חסידות לפיה יש להקדים בפעולות יומיומיות שונות את עשיית החלק הימני על השמאלי. בפרט הדבר נהוג בנעילת נעליים, בה מקדימים את הכנסת רגל ימין לנעל ולאחריה מכניסים את רגל שמאל.

==מקור המנהג==
בתלמוד מובאים דברי רבי יוחנן לפיהם יש להקדים נעילת רגל שמאל. התלמוד מקשה על דבריו מברייתא, לפיה . רב יוסף טוען שכיוון שקיים מקור לשתי האפשרויות, שתיהן לגיטימיות, וכן מובא שרב כהנא לא הקפיד על הסדר. לעומתם רב נחמן בר יצחק סובר כי "ירא שמים יוצא ידי שתיהן" כמנהג מר בריה דרבנא שהיה מכניס ימין ולאחריה שמאל ואז קושר שמאל ולאחריה ימין. כמנהג החסידות של מר בר רבנא הובא בספר שולחן ערוך:

בנוגע להקשרים נוספים של הקדמת ימין לשמאל מופיע בברייתא: . הקדמת ימין ברחיצה וסיכה הובאו להלכה במגן אברהם ובמשנה ברורה אך הרמ"א ציין "לא ראיתי מדקדקים בזו".

כתב המגן אברהם על פי כתבי האר"י: והובאו הדברים גם במשנה ברורה ובכף החיים, אלא שהמשנה ברורה מביא את המנהג כדבר שטוב לעשות ואילו כף החיים מביא אותו כדבר שצריך להיזהר בו.

קיימות הלכות נוספות המדריכות להעדיף את צד ימין וכדברי התלמוד .

==אזכורים בתרבות==
בסדרת הטלוויזיה "מרחק נגיעה" רוחל'ה ברמן מספרת לזוריק מינץ שהקפדה על מידת החסידות בסדר נעילת הנעליים היא דרך לבחון בשידוך את יראת השמיים של המשודך.

==בפסיכולוגיה==
לפי מחקר שפורסם ב- Journal of Experimental Psychology, "ימנים (במובן של בעלי יד ימין דומיננטית) נוטים לזהות את צד ימין עם רעיונות חיוביים ואת צד שמאל עם רעיונות שליליים, בעוד שמאליים הראו נטייה הפוכה וזיהו את צד ימין עם רעיונות שליליים ואת צד שמאל עם רעיונות חיוביים".

==קישורים חיצוניים==
* [http://ph.yhb.org.il/03-04-03/ מנהג חסידות בלבישת הבגדים ונעילת הנעליים], פניני הלכה
* [https://www.yeshiva.org.il/ask/89472 סדר קשירת הנעליים והלבישה], באתר ישיבה
* 

==הערות שוליים==

קטגוריה:מנהגים יהודיים
Splash screen

Splash screen היא תמונה ו/או כיתוב המוצגים במהלך טעינת תוכנית או משחק מחשב. המונח יכול לתאר גם דף קדמי באתר ברשת.

Splash screen יכול לכסות את כל המסך, או רק לתפוס שטח קטן יותר במרכז המסך (בדרך כלל בצורה מלבנית). במערכות הפעלה ה-Splash screen מכסה בדרך-כלל את כל המסך אף אם הלוגו עצמו נראה רק במרכז המסך. 
==מטרה==
מטרת ה-Splash screen ביישומים כבדים היא ליידע את המשתמש כי הם נטענים ושהם לא "נתקעו", וכן לידע אותו אודות קצב הטעינה. במהלך הטעינה מופיע באר התקדמות, המתקדם כפי התקדמות הטעינה. ה-Splash screen נעלם עם פתיחת חלון היישום המרכזי

Splash screen קיים במקרים רבים מתוך מטרה להעלות את רמת המראה והתחושה של יישום או אתר רשת, ולכן הם מושקעים יחסית מבחינה גרפית. מאותה סיבה לפעמים קיימים ב-Splash screen צלילים, אנימציות, וכדומה. 

ברשת, Splash screen (נקרא גם splash page) הוא דף של אתר המופיע עם הכניסה אליו, ופועל כדף קדמי לדף הבית. בוני אתרים יכולים להשתמש ב-Splash screen באתר רשת למטרות הבאות:
*להפניית המשתמש לאתר המותאם לשפתו.
*להפניית משתמשים בעלי רוחב פס נמוך לאתר מותאם.
*להפניית נכים לאתר נגיש יותר.
*להגבלת הגישה לתכנים בעייתיים (כדוגמת, הימורים, אלכוהול, וכדומה)
*כהשלמה אסתטית לדף הבית
*למטרות פרסום

בשל כך ש-Splash screen מגדיל לפעמים את זמן ההמתנה לתוכנה הרצויה, הדבר גורם לחוסר נוחות. באתרי רשת הדבר עלול להפוך למטרד ממשי לבעלי חיבור אינטרנט איטי. במידה והמשתמש משבית תצוגת "תוכן עשיר", כדוגמת תמונות, פלאש, ו-Shockwave Flash, ה-Splash screen עלול שלא להיטען כלל. Splash screen שנוצר באמצעות פלאש לעיתים מנועי חיפוש אינם יכולים לגשת אליו.

Splash screen יכולים להיווצר גם באמצעות HTML ו-CSS, אם ה-Splash screen הוא לא למטרת טעינת תוכנית אלא למטרות אחרות. 

לשפת התכנות Java יש מחלקה מיוחדת ליצירת Splash screen, הנקראת java.awt.SplashScreen, ומטפלת בפונקציות של Splash screen תקני, כלומר הצגת תמונות במרכז המסך, והיעלמותן כשהחלון הראשי של התוכנה נפתח.

==ראו גם==
*Usplash
==קישורים חיצוניים==

*[http://www.virtualplastic.net/html/logo_spl.html מידע על הסרת Splash screen שונים]
*[http://www.digitallis.co.uk/pc/SplashKiller/index.html שתוכנה המסירה את רוב ה-Splash screen בחלונות]
*[http://www.guidebookgallery.org/splashes גלריה של Splash screen רבים]
*[http://phpexperts.blogspot.com/2007/05/splash-screens-with-php-gtk.html מידע כיצד ליצור את ה-Splash screen ב-PHP ו-GTK]
*[http://www.zdnet.com/photos/dinosaur-sightings-windows-splash-screens-from-1-01-to-7/436317 אוסף של Splash screen במערכת ההפעלה חלונות]
==הערות שוליים==

קטגוריה:גרפיקה ממוחשבת
נבחרת בלגיה בכדורגל עד גיל 21

נבחרת בלגיה בכדורגל עד גיל 21, מייצגת את בלגיה בתחרויות בינלאומיות לנבחרות צעירות. הנבחרת השתתפה פעמיים באליפות אירופה בכדורגל עד גיל 21. השג השיא שלה היה השתתפות במשחק חצי הגמר ב-2007

==כל אליפויות אירופה לנבחרות צעירות==
*1978–2000 - לא העפילה
*2002 - שלב הבתים
*2004–2006 - לא העפילה
*2007 - חצי הגמר
*2009 - 2013 - לא העפילה

קטגוריה:בלגיה: כדורגל
בלגיה
כדורגל
XSplash

מצב חי]]
XSplash הוא מיזם תוכנה בקהילת אובונטו, המשתמש במערכת החלונות X, כדי להחליף את הטקסט המופיע בעת אתחול מערכות הפעלה מבוססות לינוקס, בתצוגה גרפית של Splash screen. XSplash החליף את Usplash, בגרסה 9.10, וקירבה את אובונטו ליעד של 10 שניות אתחול, בגרסה 10.04.

XSplash משפר את ביצועי האתחול על פני Usplash ומערכות אתחול נוספות, משום שהוא נותן קדימות לתהליכים הקשורים לשרת ה-X, וכן על ידי שימוש בשרת X בודד במהלך האתחול.

==קישורים חיצוניים==
* 

==הערות שוליים==

קטגוריה:אובונטו לינוקס
דוב נמלים בינוני

דוב הנמלים הבינוני (שם מדעי: Tamandua tetradactyla) הוא מין של דוב נמלים דרום-אמריקאי מהסוג Tamandua.

== מאפיינים ==
דוב הנמלים הבינוני פועל כבודד, ונמצא בסביבות גידול רבות ושונות - מיערות משווניים לסוואנות צחיחות. הוא ניזון מנמלים, טרמיטים ודבורים. את הנמלים והטרמיטים הוא משיג, כמו דובי נמלים אחרים, מחפירת חור בקן, ותחיבת חוטמו דמוי-הצינור לתוכו. את הנמלים והטרמיטים הוא מוציא אחד-אחד בעזרת לשונו הדביקה. הציפורניים הקדמיות שלו מאוד חזקות, ויכולות לשמש אותו בחפירת חורים בקינים של נמלים או להגנה עצמית.

דוב הנמלים הבינוני חי בדרום אמריקה, מוונצואלה וטרינידד עד לצפון ארגנטינה, דרום ברזיל ואורוגוואי. הוא חי בגבהים של עד כ-1,600 מטר מעל גובה פני הים. הוא נמצא ביערות גשם טרופיים, יערות ממוזגים וסוואנות. נראה שהוא נמצא לרוב ליד נחלים ונהרות, בעיקר ליד כאלה שיש בהם גפנים ואפיפיטים (כנראה כי זוהי גם הסיבה המועדפת על טרפו).

המאובנים העתיקים ביותר של דוב הנמלים הבינוני הם מתקופת הפלייסטוקן, אם כי ראיות גנטיות מרמזות שאולי הוא התפצל מאביו הקדמון של דוב הנמלים הקרוב ביותר אליו, דוב הנמלים הענק בסוף תקופת המיוקן, לפני כ-12 מיליון שנים.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:דובי נמלים
קטגוריה:אקוודור: יונקים
קטגוריה:ונצואלה: יונקים
קטגוריה:ברזיל: יונקים
קטגוריה:סורינאם: יונקים
קטגוריה:יונקים ביער האמזונאס
קטגוריה:בעלי חיים שתוארו ב-1758
זגג

זגג במהלך עבודתו
זגג ב[[קריית שמונה, 1970]]
זגג הוא בעל מלאכה העוסק בזיגוג כגון קיבוע שמשות במסגרות ובחלונות, החלפת זכוכיות ותיקונם. הזגג עוסק גם בבניית והחלפת קירות ודלתות מזכוכית, וכן בניית רהיטים שונים מזכוכית, דוגמת שולחן, מראה וכדומה. הזגג מכין גם לבנת זכוכית המשמשות בעיקר לבניית בנייני משרדים, אך משמשות גם לעיצוב בנייני מגורים.

בארצות הברית, שולית הזגג לומד ומוכשר כשלוש שנים.

הזגג משתמש במספר כלים עיקריים, בהם חותך זכוכית, נייר זכוכית, פלייר ומסור.

==קישורים חיצוניים==

==הערות שוליים==

בשנת 2020 התאגדו תחת חברת [https://www.glassico.co.il/ גלאסיקו עבודות זכוכית] מספר זגגים לשם הקמת איגוד זגגים בדומה לאיגוד המנעולנים, התאגדות זו טרם סיימה את רישומה.
קטגוריה:מלאכת יד
קטגוריה:מקצועות
קטגוריה:זכוכית
אפה אמברוז

אפטובורה אמברוז אמובו (באנגלית: Efetobore Ambrose Emuobo; נולד ב-18 באוקטובר 1988 בקדונה שבניגריה) הוא כדורגלן ניגרי המשחק בעמדת הבלם.

==קריירה==
אמברוז התחיל את הקריירה שלו בקדונה יונייטד כאשר עלה לבוגרים בשנת . בקיץ הושאל לביילסה יונייטד, ועמה זכה באליפות. בסיום העונה חזר לקדונה ושיחק שנה נוספת במדיה.

ביוני הגיע לישראל וחתם במועדון ספורט אשדוד. אמברוז ערך את הופעת הבכורה שלו בהפסד 0–2 למכבי נתניה. ב-22 בינואר 2011 הבקיע את שער הבכורה שלו בליגת העל, בהפסד 1–4 למכבי תל אביב. בסך הכל כבש שלושה שערי ליגה במדי אשדוד במהלך השנתיים בהן שיחק במועדון.

בקיץ חתם לשלוש שנים בסלטיק מליגת העל הסקוטית. אמברוז ערך את הופעת הבכורה שלו כאשר עלה כמחליף בניצחון 0–2 נגד דנדי יונייטד. ב-20 באוקטובר 2012 הבקיע את שער הבכורה שלו במועדון, בניצחון 0–5 נגד סנט מירן. ב-2 באוקטובר 2012 ערך את הופעת הבכורה שלו בליגת האלופות בניצחון 2–3 נגד ספרטק מוסקבה. באוקטובר 2012 נבחר לנבחרת המחזור בליגת האלופות. באותה עונה זכה עם סלטיק בדאבל, ובעונת זכה עם המועדון באליפות שנייה ברציפות. בעונת זכה עם המועדון בגביע הליגה הסקוטית וכן באליפות שלישית ברציפות. ב-26 בפברואר 2017 הושאל אמברוז להיברניאן.

ב-8 ביוני 2017 חתם בהיברניאן לשנתיים. ב-1 במרץ ערך את הופעתו הבכורה בקבוצה בהפסד 0–1 לסנט מירן. ב-15 בפברואר 2019 חתם בדרבי קאונטי עד לסוף העונה. ב-18 בפברואר 2020 חתם בליווינגסטון עד לסוף העונה. ב-10 בספטמבר 2021 חתם בסט. ג'ונסטון לעונה אחת. ב-7 בפברואר 2022 הושאל לדנפרמלין אתלטיק מהצ'מפיונשיפ הסקוטי.

===נבחרת ניגריה===
בשנת השתתף עם נבחרת ניגריה עד גיל 20 באליפות העולם עד גיל 20 שנערכה בקנדה. בקיץ היה חלק מסגל הנבחרת עד גיל 23 לאולימפיאדת בייג'ינג. ב-13 באוקטובר 2013 כבש את שער הבכורה שלו בנבחרת ניגריה, במשחק מול נבחרת ליבריה. בינואר זכה עם הנבחרת בגביע אפריקה, וביוני של אותה שנה השתתף איתה בגביע הקונפדרציות. אמברוז נכלל בסגל הנבחרת למונדיאל 2014.

==תארים והישגים==
נבחרת ניגריה
*אולימפיאדת בייג'ינג (2008): מדליית כסף
*גביע אפריקה לאומות: 2013

ביילסה יונייטד
*אליפות ניגריה: 

קדונה יונייטד
*הגביע הניגרי: 

סלטיק
*אליפות סקוטלנד: , , , 
*הגביע הסקוטי: 
*גביע הליגה הסקוטית: , 

תארים אישיים
*נבחרת המחזור בליגת האלופות: מחזור 3, 
*נבחרת הטורניר בגביע אפריקה לאומות: 2013

==קישורים חיצוניים==

קטגוריה:כדורגלנים ניגרים
קטגוריה:בלמי כדורגל ניגרים
קטגוריה:קדונה: כדורגלנים
קטגוריה:כדורגלני מועדון ספורט אשדוד
קטגוריה:כדורגלני סלטיק
קטגוריה:כדורגלני היברניאן
קטגוריה:כדורגלני דרבי קאונטי
קטגוריה:כדורגלני ליווינגסטון
קטגוריה:כדורגלני סט. ג'ונסטון
קטגוריה:כדורגלני דנפרמלין את'לטיק
קטגוריה:כדורגלני נבחרת ניגריה
קטגוריה:כדורגלנים זרים בישראל
קטגוריה:ספורטאים ניגרים בישראל
קטגוריה:ספורטאים ניגרים בסקוטלנד
קטגוריה:ספורטאים ניגרים באנגליה
קטגוריה:כדורגלנים באולימפיאדת בייג'ינג (2008)
קטגוריה:כדורגלני גביע אפריקה לאומות 2013
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:ניגרים שנולדו ב-1988
אביתר אילוז

אביתר אילוז (נולד ב-4 בנובמבר 1983) הוא כדורגלן עבר ישראלי אשר שיחק בעמדת המגן הימני, וכיום מנהל קבוצת הפועל באר שבע.

==ביוגרפיה==
נולד בבאר שבע למסעוד אילוז, יליד מרוקו, ולזיוה לבית קבסה, ילידת הארץ ממוצא מרוקאי.

אילוז החל את הקריירה שלו בקבוצת הנוער של הפועל באר שבע. בעונת עלה לבוגרים, אך מיעט לשחק ועלה מדי פעם מהספסל. בעונת תפס את מקומו בהרכב הפותח של הקבוצה, וערך 23 הופעות בהן כבש שלושה שערים. מאמן הנבחרת ישראל דאז אברהם גרנט החליט לזמן אותו לסגל המורחב של הנבחרת, אך אילוז לא זכה לשחק במדיה. לעומת זאת רשם חמש הופעות במדי הנבחרת הצעירה, תחת המאמן גיא לוי.

בסיום אותה עונה ירדה הפועל באר שבע לליגה הלאומית, ואילוז חתם בהפועל פתח תקווה. במדי פתח תקווה אילוז מיעט לשחק ובסיום העונה חזר לקבוצת נעוריו. בעונת היה שותף לחזרתה של הפועל באר שבע לליגת העל.

אילוז שימש כקפטן הפועל באר שבע במשך מספר עונות, ובתחילת עונת מונה לקפטן המשנה, בעקבות חזרתו של אליניב ברדה לקבוצה. בסך הכל ערך אילוז 249 הופעות ליגה במדי הפועל באר שבע, בהן כבש חמישה שערים.

בתחילת עונת עונת שותף רק בשני משחקים במסגרת גביע הטוטו, וב-23 בנובמבר 2015 הודיע על פרישה ממשחק פעיל בעקבות פציעה, ומונה למנהל הקבוצה. בתום עונה זו זכתה הקבוצה באליפות ראשונה מזה 40 שנה.

בשנת 2019 אילוז חזר לשחק כדורגל בליגות נמוכות בתור תחביב, כיום הוא משחק ב״עוצמה באר שבע״ במקביל לתפקידו המקצועי בהפועל באר שבע.

==קישורים חיצוניים==

קטגוריה:מגני כדורגל ישראלים
קטגוריה:כדורגלני הפועל באר שבע
קטגוריה:כדורגלני הפועל פתח תקווה
קטגוריה:באר שבע: כדורגלנים
קטגוריה:ישראלים שנולדו ב-1983
Ubuntu Kylin

Ubuntu Kylin היא הגרסה הסינית הרשמית למערכת ההפעלה אובונטו. המערכת מיוצרת בשיתוף פעולה על ידי חברת קנוניקל, ומשרד התעשייה וטכנולוגיית המידע של הרפובליקה העממית של סין. 

המערכת הוגדרה כ"המשך רופף של מערכת ההפעלה Kylin. ב-2013 הגועו להסכם חברת קנוניקל, והמשרד לתעשייה וטכנולוגיית המידע של הרפובליקה העממית של סין, על פיתוח משותף והפצה של מערכת הפעלה מבוססת על אובונטו, המיועדת ומותאמת לשוק הסיני. Ubuntu Kylin מיועדת למחשבים שולחניים וניידים.

ההפצה הראשונה של Ubuntu Kylin הייתה גרסה 13.04, והיא התבצעה ב-25 באפריל 2013, באותו יום שהופצה אובונטו 13.04.
התכונות הנכללות שיטות להזנת קלט בסינית, לוח שנה סיני, תוכנה המציגה את מזג האוויר בסין וחיפוש מוזיקה סינית באמצעות העדשות ותיבת החיפוש של יוניטי.

גרסאות עתידיות יכללו אינטגרציה עם המפות של מערכת הניווט הלוויינית, הסינית ביידו, ואת שירות הקניות Taobao, כמו גם גרסאות של תוכנות משרדיות, ותוכנות ניהול תמונה. קנוניקל אף מפתחת עם שותפתה הסינית למיזם, גרסת שרתים ל-Ubuntu Kylin.

==גרסאות==

*מספר גרסה: 13.04 שם קוד: "Raring Ringtail"	תאריך הפצה: 25 באפריל 2013	נתמכת עד: דצמבר 2013 הערות: הגרסה הקודמת

*מספר גרסה: 13.10 שם קוד: "Saucy Salamander"	תאריך הפצה: 17 באוקטובר 2013	נתמכת עד: יולי 2014 הערות: הגרסה הנוכחית

==קישורים חיצוניים==

* 

* [http://www.ubuntukylin.com/index.php?lang=en דף הבית הרשמי]
* [https://wiki.ubuntu.com/UbuntuKylin/ הוויקי של קבוצת שולחן העבודה של Ubuntu Kylin]

==הערות שוליים==

קטגוריה:אובונטו לינוקס
רבי שמעון בר אבא

רבי שמעון בר אבא (או רבי שמעון בר בא או בר ווא) הכהן היה תלמיד-חבר של רבי יוחנן.

התלמוד ירושלמי (ברכות פ"ב) מזכירו כמדקדק במצוות. מתואר שהיה בקיא בשווי היהלומים, אך למרות זאת היה אדם עני והתפרס מכך שהיה כהן. בתלמוד הירושלמי מובא שבעל אחוזה עשיר בשם אליפוסה ביקש לתת לו מעשרות, אך רבי שמעון בר אבא היסס לקבלן, מפני שפקפק בנאמנותו של אליפוסה בתרומות ומעשרות, ורק לאחר שהתייעץ עם רבי יוחנן, שאישר לו נאמנות האיש, הסכים לכך. ייתכן שהיה קרובו או אף אחיו של רבי חייא בר אבא.

בשל עוניו נאלץ לעזוב את ארץ ישראל ולהשתקע בדמשק. רבי חייא ניסה לשווא למנוע ממנו לרדת מארץ ישראל, ואמר לו: .

==הערות שוליים==

קטגוריה:הדור השני לאמוראי ארץ ישראל
קטגוריה:אמוראים כהנים
קטגוריה:תלמידי רבי יוחנן
קטגוריה:תלמידי רבי חייא
א-דוסתור

שער העיתון א-דוסתור
אַ-דֻּסְתוּר (בערבית: الدستور, בתעתיק מדויק: אלדסתור; תרגום מילולי: החוקה) הוא עיתון יומי היוצא לאור בעמאן בירת ירדן, והוא העיתון הוותיק ביותר הפעיל כיום בממלכה. העיתון הוא בבעלות חלקית של ממשלת ירדן.

==היסטוריה==
העיתון א-דוסתור נוסד בראשית שנת 1967, על ידי מיזוג של שני העיתונים הפלסטיניים פלסטין ואל-מנאר לעיתון אחד, והקמת החברה "Jordan Press and Publishing Company" שמחזיקה בבעלות על העיתון הממוזג. המיזוג בא לאחר שממשלת וספי א-תל חוקקה חוק עיתונות שביטל את רישיונותיהם של כל העיתונים הקיימים והגביל את ההיתרים להקמת עיתונים חדשים. המניע לחקיקת חוק העיתונות היה המאבק הקשה בין המשטר הירדני לבין האש"ף, שדרש הקמת ישות פלסטינית עצמאית בגדה המערבית. א-דוסתור הוקם כעיתון בפיקוח ממשלתי בעמאן בירת ירדן, ובמקביל הוקם גם העיתון אל-קודס בירושלים, גם הוא ממיזוג של שני עיתונים פלסטיניים אחרים (א-דיפאע ואל-ג'יהאד), וגם היה בפיקוח ממשלתי.

הגיליון הראשון של העיתון התפרסם ב-28 במרץ 1967. העיתון היה חברה פרטית עד שנת 1986 אז ממשלת ירדן קנתה נתח מן החברה המחזיקה בעיתון, Jordan Press and Publishing Company.

א-דוסתור היה במשך עשרות שנים אחד משני יומונים בירדן, וכאמור, היה נתון לפיקוח ממשלתי (הממשלה החזיקה בכ-35% ממניות העיתון). רק בראשית שנות ה-90 של המאה ה-20, כאשר החל בירדן תהליך של דמוקרטיזציה וליברליזציה, נפתחו עוד מספר עיתונים יומיים. גם לאחר תהליך זה אושר במרץ 1993 חוק עיתונות חדש, שתחם נושאים אסורים לפרסום והגביל את החופש העיתונאי במדינה. בשנת 1998 הפיק העיתון מהדורה אלקטרונית, ובכך היה לעיתון הראשון בשפה הערבית שעושה כן.

עורכו הראשון היה נביל שריף (עד לפברואר 2009), והעורך הראשי הנוכחי הוא מוסטפא ריאלאת.

תפוצת העיתון הוערכה בכ-90,000 עותקים בשנת 2003.

==העיתון כיום==
מערכת א-דוסתור שוכנת בעמאן. העורך הראשי של העיתון מאז פברואר 2009 הוא מוסטפא ריאלאת. העיתון מעסיק כ-600 עובדים. העיתון מציג על פי רוב עמדות פרו-פלסטיניות ואנטי-ישראליות.

המהדורה היומית של העיתון כוללת מדור חדשות, מדור חדשות חוץ, מדור חדשות ספורט ומדור שונות. בימי שישי מתפרסם מוסף תרבות, ובימי רביעי מוסף שסוקר את האירועים השבועיים.

==גלריה==
<center>
<gallery>
תמונה:Katherine Maher visit to Addustour News paper 19.jpg|מנכ"לית קרן ויקימדיה קת'רין מאהר, עם עורך העיתון מוסטפא ריאלאת, בביקורה במערכת העיתון באוקטובר 2018.
תמונה:AlDustour News Paper.jpeg|מטה העיתון בעמאן.
</gallery>
</center>

==ראו גם==

* עיתונות ערבית

==קישורים חיצוניים==

* 

==הערות שוליים==

קטגוריה:עיתונים בערבית
קטגוריה:ירדן: תקשורת
קטגוריה:1967 בירדן
סמדר אקראי

סמדר אקראי (נולדה ב-1 באפריל 1979) היא מוזיקאית וזמרת-יוצרת ישראלית.

==ביוגרפיה==
אקראי נולדה וגדלה בשכונת הקטמונים בירושלים. היא החלה לכתוב שירים בגיל 15. לאחר השחרור מצה"ל נרשמה ללימודי עיצוב ומולטימדיה, אז פגשה את המוזיקאי גיא מנצור. השניים הקליטו שיר - "last night" - לאלבום בשם "smooth" שמאוחר יותר הופיע בפסקול הסדרה - "עמוק באדמה" (Six Feet Under).

בשנת 2001 נרשמה ללימודי מוזיקה בבית הספר "רימון" ועם סיום השנה הראשונה טסה למסע הופעות בפאריס, שם ספגה את אווירת הניו-ג'אז בברים הקטנים, וכן התוודעה לחיבור המוצלח בין ג'אז לאלקטרוני. עם שובה ארצה, המשיכה את לימודיה ברימון והחלה להופיע עם הרכבי ג'אז.

לאחר שסיימה את הלימודים, הצטרפה כסולנית בשפה האנגלית והצרפתית בהרכב "Mosic Project" של אייל קצב ושמוליק נויפלד, שראה אור ב-2007 בגרמניה ובלונדון, והופיעה עם השניים במופע הפותח בפסטיבל ישראל.

לאחר סיום הפרויקט, החלה לעבוד עם המפיק המוזיקלי אורי אבני (Old Man River) על אלבום משותף באנגלית. הם הקליטו חמישה שירים יחדיו וזכו להופיע בפסטיבל האירופי Golden Stag. מתוך הפרויקט נבחר השיר "Trees" לפסקול הסרט "מתחת למים" (Under the water).

בשנת 2009 אקראי ביצעה את שיר הנושא לסרטו של רוני ניניו "היו לילות", כמו כן הקליטה עם הזמר אריק איינשטיין את הסינגל "כשתחזור" (2010).

בשנת 2011 הוציאה אקראי אלבום סולו ראשון בשם 'אחד באפריל' בהפקת גיל לואיס.

בשנת 2013 הקליטה עם הזמר אבי בללי את הדואט "בדיוק אותו דבר" מתוך הפרויקט של שמוליק נויפלד "המשקפיים של נויפלד".

בימים אלה עובדת אקראי על אלבום סולו שני ביחד עם המפיקים אורי רוסו ומתן ספנסר.

==דיסקוגרפיה==
===אלבום סולו===
* "אחד באפריל" (2011)

===סינגלים===
* "last night"
* "היו לילות"
* "כשתחזור"
* "הכל מסתדר"
* "לא התכוונתי"
* "תמיד אותו דבר"
* "צר לי"
* "בדיוק אותו דבר"

== קישורים חיצוניים ==

* [https://www.facebook.com/smadarakray העמוד הרשמי של סמדר אקראי]
* [http://www.youtube.com/user/smadakray הערוץ הרשמי של סמדר אקראי ב-YouTube]
* [http://shironet.mako.co.il/artist?lang=1&prfid=11672 מילים לשירים ואקורדים סמדר אקראי]
* 
* 
* 

קטגוריה:זמרות ישראליות
קטגוריה:זמרים ישראלים
קטגוריה:זמרות השרות בעברית
קטגוריה:זמרים השרים בעברית
קטגוריה:זמרות פופ ישראליות
קטגוריה:זמרי פופ ישראלים
קטגוריה:זמרות רוק ישראליות
קטגוריה:זמרי רוק ישראלים
קטגוריה:מוזיקאים ישראלים
קטגוריה:מעבדים מוזיקליים ישראלים
קטגוריה:מעבדות מוזיקליות ישראליות
קטגוריה:פזמונאיות כותבות עברית
קטגוריה:פזמונאיות ישראליות
קטגוריה:מלחינות ישראליות
קטגוריה:מלחינים ישראלים
קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:ישראליות שנולדו ב-1979
קטגוריה:ישראלים שנולדו ב-1979
התאחדות יוצאי תורכיה בישראל

התאחדות יוצאי תורכיה בישראל היא עמותה של עולים מטורקיה הנמצאים בישראל, הארגון נוסד בשנת 1950.

==מטרות ההתאחדות==
כקבוצה היחידה בישראל שמכירה את השפה והתרבות הטורקית, לאיגוד זה יש מספר מטרות:
* לעזור לעולים הטורקים להשתלב בחיים בישראל ולענות לצרכים הספציפיים שלהם.
*לסייע בשמירה על יחסים טובים בין מדינת ישראל לבין הרפובליקה של טורקיה, שמשוכנעים בחשיבות המיוחדת של טורקיה למדינת ישראל.
*לקדם את הידע ואת הגישה החיובית כלפי מדינת ישראל בטורקיה, והרפובליקה של טורקיה בישראל.
*לתמוך, לעודד ולפתח יזמיות כלכליות, תרבותיות ותיירותיות ולקדם שיתוף פעולה בין טורקיה לישראל, ולשם כך, להביא מידע עובדתי על ישראל במדייה הטורקית בעיקר באמצעות אתר אינטרנט ספציפי שנוצר על ידי חברי האיגוד הטורקי.
*לחלק מלגות לסטודנטים באוניברסיטאות ובמכללות ממוצא יהודי טורקי שלומדים בישראל.

==אמצעים להשגת מטרות האיגוד==
כאמצעי להשיג את כל מטרותיו האיגוד מפרסם עלון דו חודשי שנקרא "Bulten", שנכתב בטורקית, לאדינו ועברית.

האיגוד משמר אתר אינפורמטיבי טורקי בעברית ובאנגלית, האתר מודיע למבקרים על פעילויות בישראל, וכולל בתוכו מאמרים וקישורים במגוון שפות המספרים על חייהם של יהודי טורקיה וההיסטוריה שלהם.

==מימון האיגוד==
התאחדות עולי טורקיה בישראל ממומנת על ידי התרומות של החברים באגודה, אך כמעט ללא תמיכה ציבורית או ממשלתית.

==קישורים חיצוניים==
* 

* 

קטגוריה:ישראל: ארגונים
קטגוריה:יהדות טורקיה
קטגוריה:ארגוני עלייה וקליטה בישראל
פלאיה דל כרמן

פלאיה דל כרמן (בספרדית: Playa del Carmen) היא עיר חוף במדינת קינטנה רו שבחצי האי יוקטן, מקסיקו. העיר שוכנת לחופו של הים הקריבי.

== היסטוריה ==
בתחילת דרכה פלאיה דל כרמן, או "פלאיה" כפי שהמקומיים מכנים אותה, הייתה עיירת דייגים קטנה.

הנמל בתחומה שימש את המעבורות לאי קוסומל השוכן מולו ורצועת החוף הגדולה שלה היוו את הסיבות המרכזיות להתפתחות העיר כאתר תיירות.
שער הכניסה לנמל

== כלכלה ==
ההכנסה העיקרית של תושבי העיר מתבססת על תיירות.
העיר היא יעד פופולרי למטיילים מכל רחבי העולם ובמיוחד לתושבי ארצות הברית שפוקדים את המקום בגלל הקרבה הגאוגרפית.

== תיירות ==
בשנים האחרונות, פלאיה דל כרמן מתפתחת בקצב מהיר בעקבות עלייה מתמדת בכמות התיירים.
רצועת החוף שלה היא האטרקציה המרכזית הכוללת אזורים מלאים במסעדות וגם אזורים שקטים ומבודדים יותר.

בעיר אפשרויות לינה רבות ממלונות זולים ובסיסים למלונות יוקרה וגם קיימות דירות להשכרה לתקופה קצרה.

בעיר קיים שפע של מסעדות, בתי קפה, דוכנים וסוכנויות טיולים המפוזרים ברחבי העיר.
השפעת התיירות האמריקאית מורגשת עם כניסתן של חברות ענק אמריקאיות לעיר כמו סטארבקס, הארד-רוק קפה ווולמארט.
סניף וולמארט בעיר

ארצות הברית מקיימת סוכנות קונסולרית בעיר, בנוסף לשגרירות ארצות הברית במקסיקו סיטי

== גאוגרפיה ומבנה העיר ==
מבנה רחובות העיר
העיר נמצאת במחוז התיירות הגדול של האזור שנקרא "ריביירה מאיה", ולכן פלאיה דל כרמן היא נקודת יציאה למקומות אחרים הקרובים אליה כמו קנקון, טולום, קוסומל ואיסלה מוחרס.

הרחובות בעיר מסודרים בצורת שתי וערב כך שמאוד קל להתמצא בה.

== אקלים ==
בפלאיה דל כרמן אקלים טרופי והטמפרטורות הממוצעות הן 24–25 מעלות צלזיוס.
העונה הגשומה מתחילה במאי ונמשכת עד דצמבר ואילו העונה היבשה מתחילה בינואר עד מאי.

== קישורים חיצוניים ==

* 
* פלאיה דל כרמן ב-ויקימסע
* [http://www.lonelyplanet.com/mexico/yucatan-peninsula/playa-del-carmen פלאיה דל כרמן] ב-Lonely Planet
* [https://chabadplaya.org/ בית חב"ד בפלאיה דל כרמן]

== הערות שוליים ==

קטגוריה:מקסיקו: ערים
קטגוריה:מקסיקו: ערי חוף
קטגוריה:קינטנה רו
קטגוריה:חצי האי יוקטן: יישובים
קטגוריה:יישובים שהוקמו ב-1937
רבי פנחס בר חמא

רבי פנחס בר חמא הכהן (או רבי פינחס בר חמא או רבי פנחס הכהן) היה אמורא מהדור השלישי של האמוראים, מוזכר בתלמוד ירושלמי ותלמוד בבלי ובמדרש תהילים, מעט מאוד ידוע על תולדות חייו.

בתלמוד ירושלמי מובא סיפור על איסי אחד שהציע ללמדו כיצד הוגים את השם המפורש, אך רבי פינחס התחמק מטעם שאין הוא ראוי ללימוד זו כי הוא מאוכלי מעשר (תלמוד ירושלמי מסכת יומא דף יח עמוד ב).

במדרש תהילים הובא מאמרו שמשה רבנו תיקן את סדר התפילות ואילו אנשי כנסת הגדולה חזרו לייסד ולקבוע התפילה בישראל (מדרש תהילים מזמור יט).
בעל הסדר הדורות מציע כי ייתכן שאביו הוא רבי חמא בר אבא, וגם שאחיו היה רבי חנינא בר חמא (סדר הדורות, ערך רבי פינחס הכהן בר חמא).

==הערות שוליים==

קטגוריה:הדור הראשון לאמוראי ארץ ישראל
קטגוריה:אמוראים כהנים
קטגוריה:דור המעבר לאמוראי ארץ ישראל
אוניברסיטת צ'יאנג מאי

אוניברסיטת צ'יאנג מאי (תאית: มหาวิทยาลัยเชียงใหม่) היא אוניברסיטה ציבורית בצפון תאילנד. האוניברסיטה מתמקדת במדעים מדויקים, רפואה וחקלאות. האוניברסיטה ממוקמת במחוז צ'יאנג מאי בסמוך לעיר המחוז, והייתה למוסד הראשון להשכלה גבוהה שהוקם בצפון תאילנד.

תוכניות להקמת האוניברסיטה החלו כבר ב-1941, אבל מלחמת העולם השנייה גרמה להפסקת הפעילות. בשנת 1958 החליט המושל הצבאי של תאילנד תאנום קיטיקאצ'רון על הקמתה. שנתיים מאוחר יותר, סרִיט תאנאראט אישר את הקמת האוניברסיטה.

ב-18 בינואר 1964 החלו הלימודים באוניברסיטה, על ידי ראמה התשיעי, מלך תאילנד. טקס פתיחת האוניברסיטה התקיים כשנה מאוחר יותר, ב-24 בינואר 1965.

ב-6 במרץ 2008 הוענק לאוניברסיטה מעמד של אוניברסיטה לאומית. האוניברסיטה חברה ברשת אוניברסיטאות איגוד מדינות דרום-מזרח אסיה.

== קישורים חיצוניים ==

* 

קטגוריה:תאילנד
צ'יאנג מאי
אוניברסיטת המדינה של קנטקי

סמל האוניברסיטה
אוניברסיטת המדינה של קנטקי (Kentucky State University, בראשי תיבות: KSU) היא אוניברסיטה ציבורית בפרנקפורט, קנטקי.

האוניברסיטה הוקמה בשנת 1886 בתור "בית ספר לאנשים צבעוניים". שם האוניברסיטה שונה שוב ושוב לאורך השנים, ככל שמעמדם של האפרו-אמריקאים הלך והשתפר. רק בשנת 1952 הוסרה ההפניה לגזע תלמידי האוניברסיטה. בשנת 1972 הפכה האוניברסיטה לאוניברסיטה מן המניין, ונכון לשנת הלימודים 2013 לומדים בה 2,746 סטודנטים, מהם 2,490 לתואר ראשון.

==קישורים חיצוניים==

* 

* 

==הערות שוליים==

קנטקי
קנטקי
קטגוריה:ארצות הברית: אפליה
קטגוריה:אפליה בחינוך
קו למושב

ממוזער
קו למושב הוא שבועון המושבים וההתיישבות הכפרית בבעלות כנס מדיה בע"מ. העיתון מופץ בחינם ב-40,000 עותקים במושבים ברחבי הארץ - דרך תיבות הדואר, במכולות ובצרכניות.

הנושאים שבהם עוסק העיתון הם חקלאות, אישים תושבי מושבים וחקיקה ורגולציה הנוגעים למושבים. כמו כן, יש בעיתון טור ביקורת שירה וטור ביקורת ספרות.

==היסטוריית העיתון==
העיתון נוסד בסוף שנות ה-80' של המאה ה-20, כעיתון מקביל לעיתון הדף הירוק, מקומון הקיבוצים. שני העיתונים, קו למושב וכן הדף הירוק הוקמו במקור על ידי העיתונאי והסופר ישראל זמיר (בנו של יצחק בשביס-זינגר) כמוספים של עיתון על המשמר. הגיליון הראשון של קו למושב יצא בשבעה בנובמבר 1989. באותו גיליון מסביר זמיר ב"דבר העורך" את הסיבות להוצאת העיתון: "יהיה אולי מי שיתמה: מה ל'על המשמר' - האכסניה שלנו ולמושבים? על כך נענה, כי המאבק על דמותה של החקלאות במדינת ישראל הוא מאבקם של כל עובדי האדמה, מושבניקים כקיבוצניקים, מאבקם של החקלאים כולם, מכל סוגי ההתיישבות. אם חלילה נגיע ליום השחור שמושבים יינטשו - אין לנו ספק, כי גם תורם של הקיבוצים ועובדי החקלאות בארץ כולה יגיע, כולנו בסירה אחת. היינו רוצים להיות הבמה לאותה זעקה".מאוחר יותר, כשנסגר על המשמר בשנת 1995, נסגרו המוספים הללו. מאוחר יותר, בינואר 1997 הוסדרה העברתם והוצאתם מחדש תחת קבוצת מעריב.

משנת 2018 קו למושב הוא אחד העיתונים היוצאים לאור תחת קבוצת [https://kenes-media.com/ "כנס מדיה"] מקבוצת "[http://www.kenes-exhibitions.com/ כנס תערוכות]" 

==מערכת העיתון==
עורך העיתון הוא עמוס דה וינטר. בין כתבי העיתון: חגי סלומון, יעקב לזר, עו"ד אפרת חקיקת, זהר נוי, נחמן גלבוע, אלמוג סורין, עדינה בר-אל, עמרם קליין.

מעורכי העבר של העיתון: דרור יוסף, עמי רוז'נסקי, ליאורה שואט, ישראל זמיר.

==קישורים חיצוניים==
*[https://kenes-media.com/category/%d7%a7%d7%95-%d7%9c%d7%9e%d7%95%d7%a9%d7%91/ אתר קו למושב]

==הערות שוליים==

קטגוריה:מקומונים
קטגוריה:המושב
בית הכנסת ע"ש הרב גץ

מיקומו של בית הכנסת במנהרות הכותל, סמוך לשער וורן
בית הכנסת ע"ש הרב גץ הוא בית כנסת הממוקם במנהרות הכותל מתחת לרובע המוסלמי, 97 מטר מהמקום המשוער של קודש הקודשים. בית הכנסת מופעל על ידי הקרן למורשת הכותל המערבי.

חלל בית הכנסת מורכב ממערכת של קמרונות הנשענים על קיר הכותל המערבי, וצורתו מזכירה את האות ד. במרכז חזית הכותל מצוי שער וורן. מערכת הקמרונות המזרחית הצמודה לקיר הכותל יוצרת חלל מוארך שמידותיו 15X2 מ' בקירוב. גובהו של הקמרון הדרומי 6.84 מ' ובראשו קיים פתח (הסתום כיום) לשאיבת מים, וגובהו של הקמרון הצפוני 3.45 מ'. מהחלל המוארך נמשך חלל רבוע שהוא החלל המרכזי של בית הכנסת, מידותיו 4.0X4.30 מ' וגובהו 5.65 מ'. ארכאולוגים מעריכים כי גם בתקופה הערבית הקדומה (638-1099) פעל במקום בית כנסת.

קמרונות החלל המשמש כבית הכנסת נבנו בתקופה העות'מאנית כחלק ממערכת מאגרי המים ברובע המוסלמי. לאחר מלחמת ששת הימים (1967) הוסב המקום לבית כנסת על ידי הרב מאיר יהודה גץ, ואת המקום פקדו מדי לילה מקובלים לתפילות ולאמירת תיקון חצות. הרב גץ נהג למסור בלילות שיעורים בכתבי הרש"ש בבית הכנסת, שהסתיימו בתפילת ותיקין. לאחר פטירתו של הרב גץ נקרא בית הכנסת על שמו.

במאי 2007 זוהו מספר תקלות באתר כגון אבני בנייה סדוקות, התפוררות של חומרי המליטה במישקים והתקלפות הטיח והתפוררותו. לכך יש להוסיף התערבות קודמת ומזיקה בטיח על בסיס צמנט. במקום נערכו עבודות תחזוקה שכללו את מילוי הסדקים באבן, ניקוי המישקים מחומר מליטה מתפורר, קילוף טיח ויישום טיח על בסיס סיד. בי"ג בתשרי תשס"ח (25 בספטמבר 2007) נחנך בית כנסת המחודש.
<gallery mode="packed" widths="250" heights="200">
קובץ:Rav Getz Synagogue 2 by David Shankbone.jpg|ארון הקודש
קובץ:Rav Getz Synagogue 3 by David Shankbone.jpg|ממוזער|פנים בית הכנסת
קובץ:Rav Getz Synagogue by David Shankbone.jpg|ממוזער|שער וורן בקיר המזרחי של בית הכנסת
קובץ:Rav Getz Synagogue sign by David Shankbone.jpg|ציון תרומת ראש הקהילה היהודית בדניפרופטרובסק לשיפוץ בית הכנסת ב-2007
</gallery>
==קישורים חיצוניים==

*לאתר ההנצחה על מורשתו ופועלו של הרב גץ - http://www.beitharavgets.co.il/
*לדף התומכים והמעריצים של הרב גץ - https://www.facebook.com/beitharavgetz?ref=hl
*[http://www.iaa-conservation.org.il/Projects_Item_heb.asp?subject_id=10&site_id=3&id=83%D7%A8%D7%A9%D7%95%D7%AA "בית הכנסת ע"ש הרב גץ"], עם תרשים ותמונות של בית הכנסת, באתר מנהל שימור.
*[http://vimeo.com/28599268 סיור מצולם בבית הכנסת].
*

==הערות שוליים==

קטגוריה:הרובע המוסלמי
גץ
יהושע בר-דיין

יהושע בר-דיין (1 בינואר 1933 - 10 במאי 2020) היה סופר, יליד עפולה, שכתב את הספר "יומנו של חייל", שזכה לפרסום רב בשנים שלאחר מלחמת ששת הימים.

==קורות חיים==
בר דיין נולד בעפולה והתחנך בבתי ספר בכפר סבא, בדגניה א' ובבית הספר החקלאי מקוה ישראל. הוא התמחה בגידול הדרים, פרחים ודבורים.

בשירותו הצבאי שירת בנח"ל בשנים 1951–1954, ובשנים 1952–1966 עלה עם גרעין הנח"ל להתיישבות בקיבוץ ארז בצפון הנגב.

עסק כ-25 שנים בגידול ושיווק פרי הדר בישראל ומחוצה לה מטעם המועצה לשיווק פרי הדר.

==יומנו של חייל==
במהלך מלחמת ששת הימים שירת בר דיין כנהג בחטיבה 7, החטיבה הסדירה היחידה בצה"ל באותם ימים, המורכבת כולה מחיילי חובה. ב-17 במאי 1967, בתקופת הכוננות, שירת כחייל מילואים בגדוד 79 של חטיבה 7 בפיקודו של אל"ם שמואל גורודיש. באותם ימים היה בן 34, מן החיילים המבוגרים בחטיבה 7.

במהלך תקופת ההמתנה היה בר-דיין נהג ברכב בעל הנעה קדמית, שגויס במתכונת גיוס רכב אזרחי לעת חירום. הוא צויד במכשיר קשר ובחוליית חיילי חימוש שתפקידם לטפל בטנקים בעת קרב. ברכב שבו נהג, מצא יומן שנתי קטן. מאחר שהיה אב לילד בן שנתיים, חש שעליו לתעד את הקורות למען הדורות הבאים. במהלך כל ימי ההמתנה והמלחמה תיאר ותיעד ביומן שמצא את קורות המלחמה מנקודת המבט של חייל בין הקרבות.
דפים מתוך יומנו של יהושע בר דיין המתאר את ימי הקרב במלחמת ששת הימים.

לאחר תום המלחמה העביר בר-דיין את היומן לעורך שבועון "הארץ", נתן דונביץ. החל מה- 10 במאי 1968, כשנה לאחר המלחמה, פורסם היומן במשך שלושה שבועות בתפוצה רחבה במוסף סוף השבוע של עיתון "הארץ" וזכה לתהודה רבה. אהרן מגד, (לימים חתן פרס ישראל), עורך "משא", העורך הספרותי של עיתון "למרחב", הגיב על פרסום היומן וכתב: 

לאחר פרסום היומן בשבועון הארץ, יצא היומן לאור כספר "יומנו של חייל" בשנת 1968 בשלוש מהדורות. לימים, הספר תורגם לאנגלית והופץ על ידי משרד החוץ בשגרירויות ישראל ברחבי העולם. בהמשך, הספר תורגם לרוסית על ידי סוכנות "נתיב" במשרד ראש הממשלה והופץ על ידי תיירים יהודים שהורשו לבקר בברית המועצות בימים ההם. עותקים רבים עשו את דרכם ליהודי ברית המועצות בימי המלחמה הקרה. 

החלק השלישי של הספר "1967 - והארץ שינתה את פניה" של ההיסטוריון תום שגב נקרא "ארבעים הימים של טוראי יהושע בר דיין". שגב השתמש ביומן המקורי כחומר היסטורי אותנטי לתיאור ימי ההמתנה וראשית הקרב. בספר זה שגב כתב "אני חייב תודה עמוקה ומיוחדת ליהושע בר-דיין שהתיר לי להשתמש ביומן המלחמה שלו, מסמך יוצא דופן בעוצמתו; קולו הוא קול האדם במלחמה".

== חיים אישיים ==
היה נשוי לגילה בר-דיין לבית סמסונוב, אב לשלושה ילדים וסב ל-9 נכדים.

==לקריאה נוספת==
* תום שגב, 1967 - והארץ שינתה את פניה, כתר הוצאה לאור, 2005

==קישורים חיצוניים==
* 
* 
* 
* 

==הערות שוליים==

קטגוריה:מלחמת ששת הימים
קטגוריה:כותבי יומן
קטגוריה:בוגרי בית הספר החקלאי מקוה ישראל
קטגוריה:ישראלים שנולדו ב-1933
קטגוריה:ישראלים שנפטרו ב-2020
מפרץ ואסל

מפרץ וָאסֶל (בגרמנית: Vahselbucht, באנגלית: Vahsel Bay) הוא מפרץ ברוחב כ-11 ק"מ בחלק המערבי של חוף לואטיפולד שביבשת אנטארקטיקה, כ-2600 קילומטר מדרום לאי ג'ורג'יה הדרומית<ref></ref><ref></ref>.

המפרץ מקבל את מימיו מקרחון שווייצר וקרחון לרכנפלד. גילתה אותו המשלחת האנטארקטית הגרמנית בשנים 1911–1912, בראשות וילהלם פילכנר, שקרא לו על שם ריכרד ואסל, רב החובל של אוניית המשלחת "דויטשלנד", שמת במהלך מסע המשלחת. מאוחר יותר שינה פילכנר את שם המפרץ ל"הרצוג ארנסט בוכט" (מפרץ הדוכס ארנסט), אחרי שחלקים גדולים מן הקרח שהקיף אותו נשברו ונוצר מפרץ גדול בהרבה, אך חוקרי היבשת הבאים שימרו את השם מפרץ ואסל<ref></ref>.

מפרץ ואסל היה מיועד להיות נקודת הנחיתה ותחילת המסע<ref></ref> של המשלחת הטראנס-אנטארקטית האימפריאלית הבריטית בראשות ארנסט שקלטון בשנת 1912<ref></ref>, אולם ספינתם אנדיורנס נתקעה בקרח בים ודל ולא הגיעה ליעדה<ref></ref>.

== הערות שוליים ==

ואסל
בסאם תלהוני

בסאם תלהוני (ערבית: بسام التلهوني; נולד ב-1964) הוא עורך דין ופוליטיקאי ירדני שהיה שר המשפטים של ירדן.

==ביוגרפיה==
בסאם תלהוני נולד בעמאן בירת ירדן. בשנת 1986 סיים לימודים לתואר ראשון במשפטים באוניברסיטת ירדן שבעמאן, ובשנת 1988 עבר את מבחני לשכת עורכי הדין הירדנית ופתח לשכה פרטית בעמאן. בשנת 1991 סיים תלהוני לימודי תואר שני במשפטים, גם כן באוניברסיטת ירדן. בשנת 1997 סיים לימודי דוקטורט במשפטים בבית הספר למשפט באוניברסיטת אדינבורו שבסקוטלנד. לאחר לימודיו שימש תלהוני כמרצה בדרגת פרופסור חבר בפקולטה למשפטים באוניברסיטת ירדן.

תלהוני היה שותף בתת-הוועדה לחוק ומשפט במסגרת "הוועדה לאג'נדה לאומית" שייסד המלך עבדאללה בשנת 2005. באוגוסט 2010 מונה בידי ראש הממשלה סמיר זיד א-ריפאעי למבקר על חברות המסחר בירדן. כמו כן כיהן כשר התעשייה הירדני.

ב-21 באוגוסט 2013, לאחר חילופי גברי בממשלת ירדן, מונה תלהוני בידי ראש הממשלה עבדאללה א-נסור לשר המשפטים של ירדן. לאחר סיום תפקידו נותר חבר הפרלמנט הירדני.

בשנת 2018 מונה לשר המשפטים בפעם השנייה.

==קישורים חיצוניים==

* [http://www.moj.gov.jo/ אתר משרד המשפטים הירדני] 

==הערות שוליים==

 
קטגוריה:ילידי 1964
קטגוריה:בוגרי אוניברסיטת אדינבורו
קטגוריה:שרי ממשלת ירדן
קטגוריה:שרי משפטים
קטגוריה:עורכי דין
אלכסיי קפלר

אלכסיי קֶפּלֶר (לאזאר קפלר) (ברוסית: Алексей Яковлевич Каплер; 11 באוקטובר (</small>לפי הלוח היוליאני, שהיה נהוג באותה עת ברוסיה: 26 בספטמבר</small>) 1904, קייב – 11 בספטמבר 1979, מוסקבה) היה תסריטאי ומנחה תוכניות טלוויזיה סובייטי יהודי. על תרומתו לקולנוע הסובייטי הוענק לקפלר עיטור לנין.

==קורות חיים==
אלכסיי (לאזאר) קפלר נולד בקייב למשפחת סוחרים יהודים. בצעירותו הוא השתתף בהצגות התיאטרון המקומי. לאחר התבגרותו הוא עבר ללנינגרד. בהיותו בלנינגרד קפלר הצטלם במספר סרטים של גריגורי קוזינצב אך לא בלט כשחקן.

בשנות ה-30 כתב קפלר תסריט לסדרת סרטים על ולדימיר לנין שבוימו על ידי מיכאיל רום. על עבודה זו הוענק לו בשנת 1941 פרס סטלין.

בשנת 1943 התיידד קפלר עם סבטלנה אלילויבה, בתו של יוסיף סטלין; קפלר היה אז כבר בן 40, ובתו של סטלין בת 17 בלבד. סטלין לחץ על בתו להפסיק את הקשר אך היא סירבה. בסוף השנה הואשם קפלר בקשירת קשר עם זרים וריגול לטובת בריטניה. הוא נשפט ונשלח לסיביר ל-5 שנים. בשנת 1948, לאחר סיום ריצוי העונש, ולמרות האיסור, שב קפלר למוסקבה. הוא נעצר שנית ונשפט לתקופת גלות נוספת.
בשנת 1953, לאחר מותו של סטלין, שוחרר קפלר וחזר למוסקבה.

עם שובו, השתלב קפלר עד מהרה בתעשיית הקולנוע הסובייטית וכתב מספר תסריטי קולנוע מוצלחים (בהם "האדם האמפיבי"). קפלר כתב כמה ספרים שעל בסיסם נכתבו תסריטים וצולמו סרטים לאחר מותו. כמו כן, הוא התחיל ללמד ב-VGIK.

בשנת 1960 נישא קפלר בפעם הרביעית ואחרונה.

בשנת 1966 הוצע לו להנחות תוכנית טלוויזיה שהוקדשה לסרטים חדשים במקום זינובי גרדט שהיה מעוניין לעזוב. קפלר הסכים והיה מנחה התוכנית עד לשנת 1972.

קפלר נפטר בשנת 1979, בגיל 76, לאחר מחלה קשה וממושכת. בהתאם לצוואתו הוא נטמן בבית העלמין בעיירה בחצי האי קרים.

==קישורים חיצוניים==

* 

==הערות שוליים==

קטגוריה:שחקני קולנוע וטלוויזיה יהודים רוסים
קטגוריה:תסריטאי קולנוע יהודים רוסים
קטגוריה:מנחי טלוויזיה רוסים
קטגוריה:יהודים סובייטים
קטגוריה:מקבלי עיטור לנין
קטגוריה:מקבלי עיטור אות הכבוד
קטגוריה:סובייטים שנולדו ב-1904
קטגוריה:סובייטים שנפטרו ב-1979